OpenLLM-France/wikimedia huggingface dataset:
# Laborisme

El laborisme és un moviment polític, propi del Regne Unit i alguns altres països, similar a altres denominacions pròpies d'altres cultures polítiques, com la socialdemocràcia.

## Història

Defineix punt una orientació ideològica com a política. Sorgeix a mitjan segle xix, quan es va consolidar el moviment sindical britànic (les Trade Unions). Les seves manifestacions polítiques van ser inicialment com a grup de pressió, per passada a l'activitat política del moviment obrer i dels seus dirigents. Es sol utilitzar l'expressió corretja de transmissió per fer referència a la dependència sindical del Partit Laborista, mentre que en altres tradicions polítiques (especialment en el Partit Socialdemòcrata d'Alemanya i els partits comunistes) la iniciativa corresponia al partit, d'on es transmetia al sindicat.
El laborisme se situa en l'esquerra de l'espectre polític, com a part del socialisme d'origen marxista. A partir de finals del segle xix, el revisionisme va accentuar la moderació del laborisme britànic, renunciant a la perspectiva d'una revolució proletària i permetent que en la Primera Guerra Mundial es comportés com un partit més en suport de l'esforç bèl·lic, exigint únicament major justícia social o millores en les condicions laborals, en entendre que l'estratègia de recolzar a l'estat faria que pogués influir-se en ell en benefici de la classe treballadora. En el període d'entreguerres va arribar a ser partit de govern, encara que breument (Ramsay MacDonald, 1924). Al final de la Segona Guerra Mundial, el laborista Clement Attlee va derrotar electoralment a Winston Churchill (1945) i va iniciar una etapa d'aplicació de la política d'estat del benestar i de planificació estatal que incloïa la protecció social des del bressol fins a la tomba (vegeu Estat del benestar anglès).
La condició majoritària del sistema de representació parlamentària britànic va fer que el partit liberal (whig) funcionés com a partit frontissa entre el conservador (tory) i el laborista fins als anys setanta (governs d'Harold Wilson). Després del perllongat període conservador dels anys vuitanta i primers noranta (el thatcherisme, que insistia en l'eliminació del poder polític i social dels sindicats), la ubicació amb la qual se sol identificar el laborisme és marcadament centrista o de centre esquerra, en el que es denomina reformisme, social liberalisme o més freqüentment (amb el nom que va identificar la proposta d'Anthony Giddens) Tercera Via, aplicat als governs de Tony Blair i Gordon Brown, de finals dels noranta i la primera dècada del segle XXI.

## Vegeu també

* Partit laborista
* Partit Laborista (Regne Unit)
# Simpsonichthys ghisolfii

Simpsonichthys ghisolfii és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 7,3 cm de longitud total.

## Distribució geogràfica

Es troba a Sud-amèrica.

## Referències

* ↑ «Simpsonichthys ghisolfii». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Can Segrer

Can Segrer és una obra del municipi de Fogars de la Selva (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular, dues plantes i coberta de doble vessant a laterals situat en un turó amb vistes a Hostalric. La casa conserva, davant de la façana, una gran era de batre enrajolada (25 metres de diàmetre) i murada, en molt bon estat de conservació.
La façana, estranyament orientada a ponent, està arrebossada, encara que mostra part del seu aparell de maçoneria, les carenes cantoneres i els marcs de les finestres de pedra. Els elements més cridaners són els diferents emmarcaments de les obertures, ja siguin finestres o portals. Pel que fa a la façana, destaca el portal adovellat de mig punt amb grans dovelles de granit i el finestral de sobre el portal, amb un arc conopial de cinc arquets interiors i decoració floral i geomètrica en baix relleu als intradossos, a la línia d'impostes i als ampits. Al costat esquerre de la casa, a la segona planta, hi ha una altra finestra amb una llinda rellevant. Es tracta d'un altre arc conopial amb tres arquets horitzontals. A la façana sud també hi ha altres finestres amb llindes i ampits treballats.
A la part posterior hi ha un cobert, nous finestrals i dos garatges de recent construcció i a la façana nord hi ha tres contraforts per reforçar la façana en una zona de fort pendent.
El ràfec de la teulada, a la façana, està format per tres fileres, dues de rajola plana i una de rajola amb forma de dent de diamant. A les façanes laterals, els ràfecs són de dues fileres de teula.

## Història

La datació de la casa situa entre els segles xvi i xvii però la documentació familiar es pot remuntar fins a la baixa Edat Mitjana.

## Referències

* 1 2 3 4 5 «Can Segrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
* ↑ «Can Segrer (Fogars de la Selva - La Selva)». Pobles de Catalunya. [Consulta: 15 desembre 2015].

### Bibliografia

* Llinàs i Pol, Joan; Merino i Serra, Jordi; El Patrimoni de la Selva: inventari històric, artístic i arqueològic dels municipis de la Comarca, 1998-2001
# Dromedarii

Els dromedarii, eren una unitat de cavalleria de l'Imperi Romà. Aquesta cavalleria, es reclutà a les zones desèrtiques sobretot de l'Imperi Romà d'Orient, com a substitut dels cavalls, on eren poc comuns. Van ser molt utilitzats per vigilar les fronteres.
Els dromedarii van ser ràpidament molt utilitzats gràcies a la seva eficàcia contra els cavalls, degut a l'olor dels dromedaris, que els cavalls no poden suportar. Això provocava que els cavalls es neguessin a entrar a batalla o amb poca eficàcia.

## Bibliografia

* Dixon, Karen Ramsey & Pat Southern. 1997. La caballería romana: del primer al tercer siglo. (castellà)

## Vegeu també

* Exèrcit romà
* Llista d'unitats de l'exèrcit romà
# Leopold Auenbrugger

Josef Leopold Auenbrugger o Leopold von Auenbrugg o també Johann Leopold Auenbrugger (19 de novembre de 1722, Graz, llavors Imperi austríac; 17 de maig de 1809, Viena), fou un metge austríac que va inventar el mètode de diagnòstic mèdic denominat percussió.

## Vida

Nasqué a Graz, població de la província d'Estíria (Àustria). El seu pare, regent d'un hotel, es va esforçar a oferir una educació de qualitat, enviant-lo a Viena per completar els seus estudis universitaris. Auenbrugger es va llicenciar en medicina amb 22 anys i va entrar a treballar a l'Hospital Militar Espanyol de Viena, on exerciria durant deu anys.
Durant l'exercici de la seva professió es va adonar que colpejant lleugerament el tòrax dels seus pacients podien intuir-les qualitats dels teixits i òrgans subjacents. Aquesta tècnica potser tingui els seus orígens en les proves de nivell de vi en els barrils del celler de l'hotel patern. Amb aquest mètode era capaç de traçar fins i tot alguns esbossos del cor dels seus pacients.
Va publicar els seus descobriments en un article però no va ser acollit amb molt interès pel cos mèdic de l'època. El reconeixement del valor d'aquest examen físic arribaria de la mà de Jean-Nicolas Corvisart, metge de Napoleó que el popularitzaria anys més tard a França, i de Josef Škoda, a Viena.
Durant els deu anys de treball amb pacients Auenbrugger es va dedicar a confirmar el valor diagnòstic de les seves observacions comparant-les amb estudis post-mortem. Va dur a terme experiments en cadàvers, injectant líquid en la cavitat pleural i demostrant que podia establir mitjançant percussió el nivell d'ocupació del líquid en aquesta cavitat.
El seu nom s'associa al signe d'Auenbrugger, una protuberància de la regió epigàstrica en casos de embassament pericardíac massiu.
Els seus últims treballs el van portar a descriure un mètode de percussió per detectar i localitzar cavitats tuberculoses al pulmó. També va descriure el fremiment, una vibració del tòrax que pot detectar-se col·locant el palmell de la mà oberta al pit del pacient. Es tracta d'una vibració deguda a la presència d'aquestes cavitats i produïda per la veu o la respiració del pacient reverberant en elles. Va publicar aquests descobriments en un llibre titulat Inventum Novum, considerat un clàssic de la medicina.
Com molts descobriments mèdics, el mètode de la percussió va ser acollit inicialment amb indiferència, però després de la seva mort seria recollit i popularitzat per altres metges, i va suggerir fins i tot a Laennëc els seus estudis sobre auscultació.
Auenbrugger va viure fins a una avançada edat. Va ser especialment elogiat per les seus cordials relacions amb els metges més joves i per la seva dedicació cap als pacients més necessitats. Algun autor relata la seva defunció durant l'epidèmia de tifus del 1798, però el registre de la seva església parroquial a Viena recull el seu enterrament el 1807.

## Referències

* ↑ «Leopold Auenbrugger». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Josef Leopold Auenbrugger
# Papamosques garser

El papamosques garser (Ficedula westermanni) és una espècie d'ocell de la família dels muscicàpids (Muscicapidae). Es troba a Himlàlaia i el Sud-est asiàtic. El seu hàbitat natural són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques garser». Diccionari dels ocells del món. TERMCAT. [Consulta: 15 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 707. ISBN 978-84-16728-37-4.
* ↑ BirdLife International. «Little Pied Flycatcher. Ficedula westermanni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].
# NGC 92

NGC 92 és una galàxia espiral a la constel·lació del Fènix. Forma part del grup de galàxies anomenat Robert's Quartet.

## Referències

* ↑ Afirmat a: SIMBAD.
* ↑ «The molecular gas content of spiral galaxies in compact groups» (en anglès). Astronomy and Astrophysics, 1996, pàg. 738–744.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* NGC 92

## Enllaços externs

* NGC 92 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 00$^h$ 21$^m$ 32$^s$; −48° 37′ 34″
# Josep Maria Margall i Tauler

Josep Maria Margall i Tauler (Calella, 17 de març de 1955) és un exjugador de bàsquet català, considerat un dels més destacats de les dècades dels 70 i 80.

## Història

Amidava 1,98 metres i era un aler dretà caracteritzat per un excel·lent tir exterior. Fill d'una família de Malgrat de Mar, és el germà menor dels també basquetbolistes Enric Margall i Narcís Margall.
El club de la seva vida fou el Club Joventut Badalona on debutà el 1972 i va jugar 18 temporades, arribant a ser capità. Al final de la seva carrera també jugà al Club Bàsquet Girona i al Club Bàsquet Andorra. Es va retirar en 1993, després de jugar 20 temporades en la màxima categoria del bàsquet espanyol. Ha jugat 187 partits amb la selecció de bàsquet d'Espanya, participant entre altres tornejos a tres Jocs Olímpics: Moscou 1980, Los Angeles 1984 i Seül 1988.

## Títols

* 2 Copes Korac: (1980-81 i 1989-90)
* 1 Lliga espanyola: (1977-78)
* 1 Copa del Rei: (1975-76)
* 2 Copes Príncep d'Astúries: (1986-87 i 1988-89)
* Medalla de plata als Jocs Olímpics de Los Angeles 1984
* Medalla de plata a l'Europeu de Nantes 1983
* Medalla de plata a l'Europeu Júnior d'Orleans 1974
* A més fou subcampió de la Recopa d'Europa el 1987-88
* Triat "Millor Sisè Home" de la Lliga ACB la temporada 1989-90
# Mediatització

Mediatització es defineix en termes generals com la incorporació d'una monarquia per una altra monarquia de tal manera que el governant de l'Estat incorporat mantenia el títol de noblesa, i generalment una part del poder. Així, per exemple, quan un sobirà d'un estat tipus comtat s'incorporava a un principat més gran, el seu regnat quedava subordinat al del príncep superior, però no obstant la seva jurisdicció i títols es mantenien perdent drets com la recaptació d'impostos o la justícia. La mediatització es va donar principalment al Sacre Imperi Romanogermànic, sent massiva en temps de Napoleó quan els centenars d'estats van ser en gran part mediatitzats i integrats a un nombre reduït d'estats majors.
(Vegeu article principal: Mediatització i Secularització)
Viccionari
# Simpsonichthys hellneri

Simpsonichthys hellneri és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Sud-amèrica.

## Referències

* ↑ «Simpsonichthys hellneri». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Can Segimon

Can Segimon és una masia a Bigues (poble del Vallès) a la dreta del Torrent de la Torre, prop d'on aquesta s'uneix al Tenes, davant i a ponent del Rieral de Bigues. És a prop i al sud-est de la Torre i al nord de Can Traver. La masia antiga, una de les cases pairals històriques del terme, fou enderrocada per tal de construir els tres actuals habitatges que hi ha en el seu lloc. Està inclosa en el Catàleg de masies i cases rurals de Bigues i Riells.

## Referències

* ↑ Catàleg de masies i cases rurals

## Vegeu també

* Font de Can Segimon
# Calanques de Piana

Les calanques de Piana (Cors Calanche di Piana, en singular calanca) són cales de la costa oest, a Piana, a mig camí entre Ajaccio i Calvi, a la carretera al llarg del mar de Còrsega. Està inscrit a la llista del Patrimoni de la Humanitat de la UNESCO des del 1983.

## Referències

* ↑ http://whc.unesco.org/en/list/258
# Leonid Hurwicz

Leonid Hurwicz (Moscou, 1917 - Minneapolis, 2008) fou un economista estatunidenc d'origen polonès guardonat amb el Premi del Banc de Suècia de Ciències Econòmiques en memòria d'Alfred Nobel l'any 2007.

## Biografia

Va néixer el 21 d'agost de 1917 a la ciutat de Moscou en una família polonesa de religió jueva refugiats en aquest país a causa de la Primera Guerra Mundial. Després del seu naixement la seva família retornà a Varsòvia, on va estudiar dret a la Universitat de Varsòvia. Llicenciat el 1938, va ampliar els seus estudis a la London School of Economics, i després va viure a Suïssa, Portugal i finalment als Estats Units d'Amèrica, on s'instal·là a la ciutat de Minneapolis (Minnesota). Morí el 24 de juny de 2008 a la ciutat on residia a causa d'una fallida renal.

## Recerca econòmica

Coneixedor de diversos camps de l'economia, entre ells l'economia del Benestar, el disseny de mecanismes, les institucions i l'economia pública i matemàtica, ha desenvolupat una investigació entorn de l'anàlisi de sistemes i tècniques de l'organització econòmica i l'aplicació de metes sobre la base de la teoria de jocs.
L'any 1989 fou nomenat doctor honoris causa a la Facultat d'Econòmiques de la Universitat Autònoma de Barcelona, on va introduir a més el concepte de compatibilitat d'incentius, que al·ludeix a un procés en el qual tots els participants surten beneficiats quan revelen de forma honesta les informacions privades que se li sol·liciten.
Pels seus estudis sobre el mecanisme òptim per a arribar al mateix temps objectius diferents, com el benestar social i els guanys privats, fou guardonat amb el Premi del Banc de Suècia de Ciències Econòmiques l'any 2007 juntament amb els economistes Eric Maskin i Roger Myerson, els quals van desenvolupar les seves teories en diversos camps de l'economia i de les Ciències Polítiques en l'àmbit de la política social.

## Enllaços externs

* (anglès) Informació de Leonid Hurwicz a la Universitat de Minnesota
* «Leonid Hurwicz» (en anglès). The Nobel Prize. The Nobel Foundation.

## Referències

* ↑ «Hurwicz, Leonid.; Calsamiglia, Xavier. Leonid Hurwicz : discurs llegit a la cerimònia d'investidura celebrada a la sala d'actes d'aquest Rectorat el dia 14 de juny de l'any 1989. (Doctor honoris causa (Universitat Autònoma de Barcelona))». [Consulta: 8 agost 2018].
# Papamosques gorja-roig

El papamosques gorja-roig (Ficedula rufigula) és una espècie d'ocell de la família dels muscicàpids (Muscicapidae). És endèmic de l'illa de Cèlebes, a Indonèsia. El seu hàbitat natural són els boscos tropicals i subtropicals de frondoses humits. Pateix per la pèrdua d'hàbitat. El seu estat de conservació es considera gairebé amenaçat.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques gorja-roig». Diccionari dels ocells del món. TERMCAT. [Consulta: 15 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 707. ISBN 978-84-16728-37-4.
* ↑ BirdLife International. «Rufous-throated Flycatcher. Ficedula rufigula» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 15 juliol 2022].
# Josep Nicolau

Josep Nicolau és el nom dels següents personatges:
* Josep Nicolau i Balaguer (Lloret de Vistalegre, 1908 - Palma, 1934), ciclista mallorquí
* Josep Nicolau i Sabater (Tortosa, 1862 - 1950), enginyer i polític català
# La Pedrera (Departament d'Amazones)

La Pedrera és un corregiment departamental colombià, situat en el departament d'Amazones. Té una població de 13.935 habitants. Es troba a 100 msnm.
El corregiment de la Pedrera es va fundar l'any 1935.

## Serveis Públics

A la Pedrera hi ha telefonía fixa i mòbil, internet, aigua corrent, electricitat i un hospital.

## Economia

Els principals cultius agraris de la Pedrera són la iuca, el plàtan, el dacsa i els arbres fruiters. A més a més també tenen ramaderia bovina i porcina.

## Turisme

Els principals atractius turístics de la Pedrera són:
* Cim Yupatí (1.200 m.)
* Salt d'aigua Cardoso
* Salt d'aigua del Sucre
* Comunitats d'Amore, Puerto Córdova i Renacer
* Desembocadura del Riu Apaporis
* Llacs del Monte
* Riu Latomina
* Raudals de Córdova
* Camí d'Abacuri
* Riu Latonina

## Referències

* 1 2 3 4 5 «Corregimiento - La Pedrera» (en castellà). amazonas.gov.co. Arxivat de l'original el 2017-10-09. [Consulta: 1r abril 2016].

## Enllaços externs

* La Pradera Arxivat 2017-06-06 a Wayback Machine. a Amazonas.gov.co Arxivat 2017-06-06 a Wayback Machine.
# Simpsonichthys igneus

Simpsonichthys igneus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 5,1 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Simpsonichthys igneus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Naquita

La naquita és un mineral de la classe dels elements natius. Originalment anomenat 'fersilicita' (per la seva composició química), l'espècie i el nou nom ja han estat aprovats per la CNMNC (IMA 2010-010). Se l'anomenava fersilicita pel seu contingut en Ferro i Silici en la composició. De la sèrie de Poltava, estació Zachativsk, regió de Donets (Donetsk), Donets'k Oblast '(Donetsk Oblast'), Ucraïna.

## Classificació

La naquita es troba classificada en el grup 1.BB.15 segons la classificació de Nickel-Strunz (1 per a Elements; B per a Carburs, sulfurs, nitrurs i fosfurs metàl·lics i B per a Silicurs; el nombre 15 correspon a la posició del mineral dins del grup). En la classificació de Dana el mineral es troba al grup 1.1.33.2 (1 per a Elements natius i aliatges i 1 per a Metalls, que no siguin del grup del platí; 33 i 2 corresponen a la posició del mineral dins del grup).

## Característiques

La naquita és un mineral de fórmula química FeSi. Cristal·litza en el sistema isomètric. Apareix en forma de cristalls irregulars que van des de 15 a 50 micres de diàmetre i formen un intercreixement amb luobusaïta. De lluïssor metàl·lica i de color gris acer a blanc estany. Ratlla gris-negre. La seva duresa a l'escala de Mohs és de 6,5. És fràgil i presenta fractura concoidal. Es troba assosiada a amb la luobusaïta, del sistema ortoròmbic.

## Formació i jaciments

Es troba en cromitites podiformes i s'ha descrit a l'Àsia i Europa. Es troba també en minerals pesats concentrats en placers i en mostres de perforació del nucli de gresos de la sèrie de Poltava.

## Referències

* 1 2 3 4 5 «Naquite» (en anglès). Mindat. [Consulta: 7 novembre 2015].
* ↑ Web Mineral.com (anglès)

## Bibliografia

* Shi, N.C., et al. (2010): Naquite, IMA 2010-010. CNMNC Newsletter, June 2010, p.579; Mineralogical Magazine 74, 577-579.
* Shi, N., Li, G., Bai, W., Xiong, M., Yang, J., Fang, Q., Ma, Z., Rong, H. (2012): Naquite, FeSi, a New Mineral Species from Luobusha, Tibet, Western China. Acta Geologica Sinica, 86, 533-538.